Source: https://www.riigiteataja.ee/akt/422122016069
Timestamp: 2019-04-24 22:18:05+00:00
Document Index: 2032897

Matched Legal Cases: ['§ 2', '§ 4', '§ 5', '§ 22', '§ 11', '§ 2', '§ 4', '§ 2', '§ 4', '§ 5']

Maamaksu vabastuse andmine – Riigi Teataja
Maamaksu vabastuse andmine - sisukord
§ 2 Maksuvabastuse saaja
§ 4 Maksuvabatsuse taotlemine
§ 5 Maksuvabastuse andmine
RT IV, 22.12.2016, 69
Vastu võetud 18.11.2014 nr 29
RT IV, 25.11.2014, 16
17.12.2015 RT IV, 30.12.2015, 3 01.07.2016
15.12.2016 RT IV, 22.12.2016, 36 01.01.2017
Määrus antakse kohaliku omavalitsuse korralduse seaduse § 22 lg 1 punkti 37 ja lõike 2 ning maamaksuseaduse § 11 lõike 7 alusel.
Määrusega kehtestatakse täiendava maamaksu vabastuse andmine Jõhvi vallas.
§ 2. Maksuvabastuse saaja
Täiendava maamaksu vabastusele on õigus
1) riikliku pensionikindlustuse seaduse alusel pensioni saaja või isik, kellel on töövõimetoetuse seaduse alusel tuvastatud osaline või puuduv töövõime;
[RT IV, 30.12.2015, 3 - jõust. 01.07.2016]
2) represseeritu ja represseerituga võrdsustatud isiku okupatsioonirežiimide poolt represseeritud isiku seaduse mõistes.
(1) Täiendavalt vabastatakse maamaksust:
1) riikliku pensionikindlustuse seaduse alusel pensioni saaja või töövõimetoetuse seaduse alusel isik, kellel on tuvastatud osaline või puuduv töövõime, tema kasutuses oleva elamumaa või maatulundusmaa õuemaa kõlviku osas Jõhvi linnas ja Tammiku alevikus kuni 0,15 ha ulatuses;
[RT IV, 22.12.2016, 36 - jõust. 01.01.2017]
2) represseeritu ja represseerituga võrdsustatud isiku okupatsioonirežiimide poolt represseeritud isiku seaduse mõistes tema kasutuses oleva elamumaa või maatulundusmaa õuemaa kõlviku osas.
(2) Täiendava maksuvabastuse suurus on 13 eurot ühe maksuvabastuse saaja kohta.
§ 4. Maksuvabatsuse taotlemine
(1) Maksuvabastuse saamiseks tuleb esitada kirjalik avaldus Jõhvi Vallavalitsusele hiljemalt maksustamisaasta 20. jaanuariks. Nimetatud kuupäevast hiljem esitatud avalduse alusel arvestatakse maksuvabastust järgnevast aastast.
(2) Avaldus peab sisaldama isiku kohta järgmisi andmeid:
1) ees- ja perekonnanimi ning sünniaasta;
2) vastavalt vabastuse liigile, kas pensionitunnistuse number, dokumendi koopia osalise või puuduva töövõime kohta või dokumendi koopia, mis tõendab isiku vastavust okupatsioonirežiimide poolt represseeritud isiku seaduse § 2 lõikes 1 või 2 või § 4 lõikes 1 sätestatud tingimustele;
3) alalise elukoha aadress;
5) maakasutusõiguse ulatus.
(3) Isik, kes on varasematel aastatel esitanud avalduse ja kelle maksuvabastuse alused ei ole muutunud ning kellele on antud maamaksu vabastus, ei pea maksuvabastuse saamiseks uut avaldust esitama.
(4) Kui maksuvabastuse taotlejal on ära langenud maksuvabastuse saamise alus või on muutunud muud varem esitatud andmed, on ta muudatustest kohustatud kirjalikult vallavalitsust teavitama ühe kuu jooksul.
§ 5. Maksuvabastuse andmine
(1) Maksuvabastuse andmise otsustab valitsus korralduse andmisega.
(2) Kui maksuvabastuse taotleja esitas avalduse maksuvabastuse saamiseks mõlema käesoleva korra §s 2 nimetatud alusel, siis erinevaid maksuvabastuste summasid ei liideta ja maksuvabastus antakse alusel, mille puhul on maksuvabastuse suurus taotlejale soodsam.
(2) Määrus jõustub 1. jaanuaril 2015.